CELEX: 32013D0052(01)
Language: sl
Date: 2013-12-27 00:00:00
Title: 2014/55/EU: Sklep Evropske centralne banke z dne 27. decembra 2013 o spremembi Sklepa ECB/2010/21 o letnih računovodskih izkazih Evropske centralne banke (ECB/2013/52)

4.2.2014   
            
            
               SL
            
            
               Uradni list Evropske unije
            
            
               L 33/7
            
         
      SKLEP EVROPSKE CENTRALNE BANKE
   
   z dne 27. decembra 2013
   o spremembi Sklepa ECB/2010/21 o letnih računovodskih izkazih Evropske centralne banke
   (ECB/2013/52)
   (2014/55/EU)
   SVET EVROPSKE CENTRALNE BANKE JE –
   ob upoštevanju Statuta Evropskega sistema centralnih bank in Evropske centralne banke ter zlasti člena 26.2 Statuta,
   ob upoštevanju naslednjega:
   
               (1)
            
            
               Sklep ECB/2010/21 (1) določa pravila za pripravo letnih računovodskih izkazov Evropske centralne banke (ECB).
            
         
               (2)
            
            
               Člen 24 Sklepa ECB/2010/21 določa, da ECB upošteva načela vrednotenja v skladu z Mednarodnimi računovodskimi standardi (MRS), kot jih sprejme Evropska unija in ki so pomembni za dejavnosti in računovodske izkaze ECB, če določena računovodska obravnava v Sklepu ECB/2010/21 ni opredeljena in če Svet ECB ne sprejme drugačne odločitve.
            
         
               (3)
            
            
               ECB uporablja MRS 19 Zaslužki zaposlencev za pripoznavanje aktuarskih dobičkov in izgub pri pozaposlitvenih zaslužkih po pristopu „pasu“.
            
         
               (4)
            
            
               MRS 19 je bil spremenjen z veljavnostjo za letna obdobja, ki se začnejo 1. januarja 2013 ali po tem datumu. V spremenjenem MRS 19 je bil pristop „pasu“ odpravljen.
            
         
               (5)
            
            
               Prilogo I k Sklepu ECB/2010/21 je treba spremeniti, da se določi poročanje rezultatov ponovnega merjenja čiste obveznosti za določene zaslužke (sredstva določenega zaslužka) iz naslova pozaposlitvenih zaslužkov na strani obveznosti v bilanci stanja ECB pod postavko 14 „Računi prevrednotenja“.
            
         
               (6)
            
            
               Sklep ECB/2010/21 je zato treba ustrezno spremeniti –
            
         SPREJEL NASLEDNJI SKLEP:
   Člen 1
   Sprememba
   Priloga I k Sklepu ECB/2010/21 se spremeni v skladu s Prilogo k temu sklepu.
   Člen 2
   Začetek veljavnosti
   Ta sklep začne veljati 30. decembra 2013.
   
      V Frankfurtu na Majni, 27. decembra 2013
      
         
            Predsednik ECB
         
         Mario DRAGHI
         
      
   
   
      (1)  Sklep ECB/2010/21 z dne 11. novembra 2010 o letnih računovodskih izkazih Evropske centralne banke (UL L 35, 9.2.2011, str. 1).
   
      PRILOGA
      Priloga I k Sklepu ECB/2010/21 se spremeni:
      
                  1.
               
               
                  v tabeli „Obveznosti“ se pri bilančni postavki 14 (Računi prevrednotenja) besedilo v stolpcu „Kategorizacija vsebine bilančnih postavk“ nadomesti z naslednjim:
                  
                              „(a)
                           
                           
                              Računi prevrednotenja, povezani z gibanjem cene za zlato, za vsako vrsto vrednostnih papirjev, denominiranih v eurih, za vsako vrsto vrednostnih papirjev, denominiranih v tuji valuti, za opcije; razlike v tržnih vrednostih, povezane z izvedenimi finančnimi instrumenti za obrestno tveganje; računi prevrednotenja v zvezi z gibanjem deviznih tečajev za vsako neto valutno pozicijo, vključno z valutnimi zamenjavami, terminskimi transakcijami v tuji valuti in posebnimi pravicami črpanja
                              Posebni računi prevrednotenja, ki izhajajo iz prispevkov v skladu s členom 48.2 Statuta ESCB v zvezi s centralnimi bankami držav članic, katerih odstopanja so bila odpravljena. Glej člen 13(2)
                           
                        
                              (b)
                           
                           
                              Rezultati ponovnega merjenja čiste obveznosti za določene zaslužke (sredstva določenega zaslužka) iz naslova pozaposlitvenih zaslužkov, ki so neto pozicija naslednjih podpostavk:
                              
                                          (i)
                                       
                                       
                                          aktuarski dobički in izgube v zvezi s sedanjo vrednostjo obveze za določene zaslužke
                                       
                                    
                                          (ii)
                                       
                                       
                                          donos sredstev programa, razen zneskov, ki so vključeni v čiste obresti na čisto obveznost za določene zaslužke (sredstvo določenega zaslužka)
                                       
                                    
                                          (iii)
                                       
                                       
                                          vse spremembe učinka zgornje meje sredstva, razen zneskov, ki so vključeni v čiste obresti na čisto obveznost za določene zaslužke (sredstvo določenega zaslužka)“;
                                       
                                    
                        
            
                  2.
               
               
                  v tabeli „Obveznosti“ se pri bilančni postavki 14 (Računi prevrednotenja) besedilo v stolpcu „Načelo vrednotenja“ nadomesti z naslednjim:
                  
                              „(a)
                           
                           
                              Razlike zaradi prevrednotenja med povprečno nabavno vrednostjo in tržno vrednostjo, menjava preračunana po tržnem tečaju
                           
                        
                              (b)
                           
                           
                              Kot v členu 24(2)“.